b'\n_START_ARTICLE_\nLietuvos statistikos metra\xc5\xa1tis\n_START_PARAGRAPH_\nLietuvos statistikos metra\xc5\xa1tis \xe2\x80\x93 Lietuvos metinis statistinis leidinys, \xc4\x97j\xc4\x99s 1927\xe2\x80\x931940 m. Kaune ir Vilniuje bei statistikos rinkinys, nuo 1989 m. leid\xc5\xbeiamas Vilniuje.\n_START_SECTION_\nIstorija\n_START_PARAGRAPH_\n1927\xe2\x80\x931940 m. leido Finans\xc5\xb3 ministerijos Centralinis statistikos biuras. T. 1-11 (1924\xe2\x80\x931938 m. duomenys) i\xc5\xa1\xc4\x97jo Kaune, t. 12 (1939 m. duomenys) \xe2\x80\x93 Vilniuje. Tekstas skelbtas lietuvi\xc5\xb3 ir pranc\xc5\xabz\xc5\xb3 kalbomis. Nuo 1989 m. vietoje leidinio \xe2\x80\x9eLietuvos TSR liaudies \xc5\xabkis\xe2\x80\x9c leid\xc5\xbeia Statistikos departamentas prie Lietuvos Respublikos Vyriausyb\xc4\x97s. Nuo 1994 m. spausdinamas lietuvi\xc5\xb3 ir angl\xc5\xb3 kalbomis._NEWLINE_Lietuvos statistikos metra\xc5\xa1tis skelbia statistinius duomenis apie Lietuvos ekonomin\xc4\x99 ir socialin\xc4\x99 raid\xc4\x85 \xe2\x80\x93 ekonominius, socialinius, demografinius ir aplinkos procesus, juridini\xc5\xb3 ir fizini\xc5\xb3 asmen\xc5\xb3 gamybin\xc4\x99, komercin\xc4\x99, finansin\xc4\x99, investicin\xc4\x99 veikl\xc4\x85 ir jos s\xc4\x85lygas pra\xc4\x97jusiais ir ankstesniais metais, t. p. kai kuriuos u\xc5\xbesienio valstybi\xc5\xb3 statistinius duomenis. Leidinys skirtas valstyb\xc4\x97s tarnautojams, verslininkams, \xc5\xbeurnalistams, d\xc4\x97stytojams, studentams, ir kt. Kartu su leidiniu pateikiamas ir kompaktinis diskas.'